૩૬-૩૭ વર્ષના સંપર્ક-સંબંધમાં તેમની સાથેનાં સંભારણોની હારમાળા છે, પ્રેમની વર્ષા સાથે સતત માર્ગદર્શન વચ્ચે કોઈ વાર હું  તેમના ગુસ્સાનો પણ હક્કદાર હતો. તા. ૧.૧.૧૯૮૮માં મને ભાજપમાં કામ કરવા માટે ધંધુકાથી અમદાવાદ લઈ ગયા અને દસ વર્ષ પછી ૧૯૯૮માં વિધાનસભાની ચુંટણીમાં મુખ્યમંત્રી સામે ચૂંટણી લડવા ધંધુકા મુકવા આવ્યા ત્યારે જાહેરસભામાં આંખમાં આંસુ સાથે ભાવવિભોર થઈને તેઓ બોલ્યા હતા કે ૧૦ વર્ષ પહેલાં લઈ ગયેલાં ભરતને હું પાછો મુકવા આવ્યો છું.